Neuvoston direktiivi 75/368/ETY, annettu 16 päivänä kesäkuuta 1975, toimenpiteistä sijoittautumisvapauden ja palvelujen tarjoamisen vapauden tehokkaan käyttämisen helpottamiseksi itsenäisten ammatinharjoittajien eri toiminnassa (ISIC-osastosta 01-85) ja erityisesti tällaista toimintaa koskevista siirtymätoimenpiteistä



Virallinen lehti nro L 167 , 30/06/1975 s. 0022 - 0028

Suomenk. erityispainos Alue 6 Nide 1 s. 0177

Kreikank. erityispainos: Luku 06 Nide 1 s. 0214

Ruotsink. erityispainos Alue 6 Nide 1 s. 0177

Espanjank. erityispainos: Luku 06 Nide 1 s. 0205

Portugalink. erityispainos: Luku 06 Nide 1 s. 0205



NEUVOSTON DIREKTIIVI, annettu 16 päivänä kesäkuuta 1975, toimenpiteistä sijoittautumisvapauden ja palvelujen tarjoamisen vapauden tehokkaan käyttämisen helpottamiseksi itsenäisten ammatinharjoittajien eri toiminnassa (ISIC-osastosta 01-85) ja erityisesti tällaista toimintaa koskevista siirtymätoimenpiteistä (75/368/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 49, 57, 66 ja 235 artiklan, ottaa huomioon komission ehdotuksen, ottaa huomioon Euroopan parlamentin lausunnon (1), ottaa huomioon talous- ja sosiaalikomitean lausunnon (2), sekä katsoo, että perustamissopimuksen mukaisesti kaikki sijoittautumiseen ja palvelujen tarjoamiseen liittyvä kansalaisuuteen perustuva syrjintä on kiellettyä siirtymäkauden päätyttyä; näin toteutettu kansalaisuuteen perustuvan kohtelun periaate koskee erityisesti oikeutta liittyä ammatillisiin järjestöihin, jos asianomaisen henkilön ammattitoiminta välttämättä edellyttää tämän oikeuden käyttämistä, lisäksi perustamissopimuksen 57 artiklassa määrätään, että henkilöiden itsenäisiksi ammatinharjoittajiksi ryhtymisen ja sellaisina toimimisen helpottamiseksi annetaan direktiivejä tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä jäsenvaltioden lakien, asetusten ja hallinnollisten määräysten yhteensovittamisesta, vaikka yhteensovittamista ja tutkintotodistusten vastavuoroista tunnustamista ei ole suoritettu välittömästi, on kuitenkin suotavaa helpottaa sijoittautumisvapauden ja palvelujen tarjoamisen vapauden toteuttamista kyseisen toiminnan osalta päättämällä yleisissä toimintaohjelmissa (3) ennakoidun kaltaisista siirtymätoimenpiteistä; tämä tulisi tehdä ensisijaisesti, että vältettäisiin erityisten vaikeuksien syntyminen niiden jäsenvaltioiden kansalaisille, joissa ei ole asetettu tällaiseen toimintaan ryhtymiselle mitään edellytyksiä, tällaisten vaikeuksien ehkäisemiseksi siirtymätoimenpiteiden pääasiallisena sisältönä tulee olla, että niissä vastaanottavissa valtioissa, joissa on määräyksiä tällaisen toiminnan aloittamisesta, hyväksytään riittäväksi todisteeksi pätevyydestä toiminnan aloittamiselle, että toimintaa on harjoitettu riittävän kauan jäsenvaltiossa, josta henkilö tulee, niin että aika milloin aikaisempaa koulutusta ei vaadita, on ollut riittävän äskettäin sen varmistamiseksi, että asianomaisella on vastaanottavan maan omilta kansalaisiltaan vaatimat ammatilliset tiedot, tämä direktiivi käsittää kaksi toimintaluokkaa: - toiminta, jota voidaan harjoittaa vasta melko laajan ammatillisen koulutuksen jälkeen ja joka tästä syystä on ankaran sääntelyn alainen yhteisön eri jäsenvaltioissa; - toiminta, jonka harjoittaminen ei vaadi laajaa ammatillista koulutusta; ja tämän vuoksi olisi säädettävä näitä kahta tyyppiä varten kummallekin omat siirtymätoimenpiteet, patentteja ostavien ja lisensioivien yhtiöiden toimintaa harjoitetaan osana keksintöjen hyväksikäyttöä, ja se eroaa pankkien ja muiden rahoituslaitosten toiminnasta; tämä toiminta, vaikka se kuuluu ISIC-nimikkeistössä ryhmään 620, ei kuulu itsenäistä toimintaa harjoittavia pankkeja ja muita rahoituslaitoksia koskevien, sijoittautumisvapauden ja palvelujen tarjoamisen vapauden rajoitusten poistamisesta 28 päivänä kesäkuuta 1973 annetun neuvoston direktiivin 73/183/ETY (4) soveltamisalaan, tämä direktiivi ei koske neuvottelevien insinöörien toimintaa (ISIC-ryhmä 833) eikä teollisuuden varainkäytön konsulttien tai patenttiasiamiesten toimintaa (ISIC-ryhmä 831), koska ISIC-pääryhmän 73 toiminta (viestintä) tavallisesti kuuluu julkisen posti- ja telepalvelun alaan, useimmat tuon pääryhmän toiminnan lajit eivät kuulu tämän direktiivin soveltamisalaan; kuitenkin jotakin näistä ISIC-pääryhmän 73 toiminnan lajeista saatetaan hoitaa yksityisesti, ja siksi se tulisi sisällyttää tähän direktiiviin, perustamissopimuksen kuljetusta koskevat määräykset säätelevät matkustaja- ja tavarankuljetusalan palveluja; tämä direktiivi ei koske siinä lueteltuun kuljetustoimintaan liittyvien palvelujen tarjoamista, kunnes on annettu asiaa koskevat yhteisön säännökset, olemassa olevat säännökset jaosta sisävesi-, rannikko- ja merikuljetukseen pysyvät voimassa, kasvojen kauneushieronta on ISIC-ryhmästä 859 ainoa hierontatoiminnan laji, johon tätä direktiiviä sovelletaan, koska toimintaa "masseurkinesitherapist"-nimikkeellä (hieronta lääketieteen ja urheilun tarkoituksiin) koskee toinen direktiivi, arpajaiset ja sen kaltainen ISIC-ryhmän 859 toiminta kuuluu usein joko suoraan tai julkisten toimielinten välityksellä julkisten palvelujen alaan tai on kielletty; muu tämän toiminnan alaan kuuluva toiminta ei sen vuoksi kuulu tämän direktiivin soveltamisalaan; tietyissä jäsenvaltioissa yksityiset henkilöt voivat kuitenkin harjoittaa sellaista toimintaa, ja tällöin se tulisi sisällyttää tähän direktiiviin, tiettyä ISIC-ryhmän 859 toimintaa, jossa on käytettävä myrkyllisiä tuotteita, kuten tuhoeläinten hävittämistä, koskee siirtymätoimenpiteitä koskevista yksityiskohtaisista säännöksistä myrkyllisiä tuotteisiin liittyvässä toiminnassa, niiden maahantuonnissa ja jakelussa sekä toiminnassa, johon liittyy tällaisten tuotteiden ammattimainen käyttö, mukaan lukien välittäjien toiminta, 4 päivänä kesäkuuta 1974 annettu neuvoston direktiivi 74/556/ETY (5), turistioppaiden toimintaa harjoitetaan tietyissä jäsenvaltioissa määrätyillä rajatuilla alueilla ja sitä säädellään yksityiskohtaisesti; se tulisi siksi jättää matkaoppaiden ja tulkkioppaiden toimintaa lukuun ottamatta tämän direktiivin ulkopuolelle, tässä direktiivissä säädettyjen siirtymätoimenpiteiden pääasiallinen tarkoitus häviää kyseiseen toimintaan ryhtymiselle ja sen harjoittamiselle asetettujen edellytysten yhteensovittamisen ja tutkintotodistusten, todistusten ja muiden kelpoisuutta osoittavien asiakirjojen vastavuoroisen tunnustamisen myötä, sikäli, kun jäsenvaltioissa vaaditaan tässä direktiivissä tarkoitetun toiminnan aloittamiseksi ja sen harjoittamiseksi myös palkattujen työntekijöiden osalta ammatillisia tietoja ja taitoja, tätä direktiiviä tulisi soveltaa myös tähän henkilöryhmään työntekijöiden vapaan liikkuvuuden esteiden poistamiseksi ja siten täydentää työntekijöiden vapaasta liikkuvuudesta yhteisön alueella 15 päivänä lokakuuta 1968 annetulla neuvoston asetuksella (ETY) N:o 1612/68 (6) toteutettuja toimenpiteitä, samasta syystä säännösten, jotka koskevat todistetta hyvästä maineesta ja siitä, että henkilö ei ole aikaisemmin ollut konkurssissa, tulisi olla sovellettavissa myös palkattuihin työntekijöihin, ja kyseistä toimintaa on tullut harjoittaa ja ammatillinen koulutus on tullut saada samalla toimialalla, jolle edunsaaja aikoo sijoittautua vastaanottavaan jäsenvaltioon, silloin kun jäsenvaltio edellyttää samaa oman maansa kansalaisilta, ON ANTANUT TÄMÄN DIREKTIIVIN: 1 artikla 1. Jäsenvaltioiden on toteutettava alueellaan tässä direktiivissä säädetyt toimenpiteet yleisten toimintaohjelmien I osastossa tarkoitettujen luonnollisten henkilöiden tai yhtiöiden, jäljempänä "edunsaajat", sijoittautumisen tai palvelujen tarjoamisen osalta 2 artiklassa tarkoitetuilla aloilla. 2. Tätä direktiiviä sovelletaan myös niihin jäsenvaltioiden kansalaisiin, jotka asetuksen (ETY) N:o 1612/68 nojalla aikovat palkattuina työntekijöinä harjoittaa 2 artiklan 1 kohdassa tarkoitettua toimintaa. 2 artikla 1. Tätä direktiiviä sovelletaan liitteessä luokiteltuihin toiminnan lajeihin. 2. ISIC-ryhmään 859 kuuluvaa myrkyllisten tuotteiden käyttöä koskevaa toimintaa koskee direktiivi 74/556/ETY ja 74/557/ETY (7), 3. Tätä direktiiviä ei sovelleta liitteessä pääryhmään 71 kuuluvien kuljetustoimintaan liittyvien palvelujen tarjoamisen vapauteen. 4. Tätä direktiiviä ei sovelleta liikkuvaan kauppaan. 5. Tätä direktiiviä ei sovelleta turistioppaiden toimintaan (ISIC-ryhmästä 859) lukuun ottamatta liitteessä lueteltua matkaoppaiden ja tulkkioppaiden toimintaa. 3 artikla 1. Jos vastaanottava jäsenvaltio vaatii omilta kansalaisiltaan, jotka aikovat ryhtyä harjoittamaan jotakin 2 artiklan 1 kohdassa tarkoitettua toimintaa, todisteen hyvästä maineesta tai nuhteettomuudesta ja todisteen siitä, että he eivät ole aikaisemmin olleet konkurssissa, tai jommankumman näistä todisteista, tämän valtion tulee hyväksyä muiden jäsenvaltioiden kansalaisilta riittäväksi todisteeksi esitetty ote rikosrekisteristä tai, jos tällaista ei ole, näiden vaatimusten täyttymistä osoittava vastaava asiakirja, jonka on antanut sen maan toimivaltainen oikeus- tai hallintoviranomainen, josta henkilö on peräisin tai josta hän tulee. 2. Jos vastaanottava jäsenvaltio asettaa omille tiettyä ISIC-ryhmien 843 ja 859 toimintaa, erityisesti pelitoimintaa aloittamaan aikoville kansalaisilleen erityisiä vaatimuksia nuhteettomuudesta tai hyvästä maineesta eikä todistetta tällaisten edellytysten täyttämisestä voida saada 1 kohdassa tarkoitetuista asiakirjoista, tämän valtion tulee hyväksyä toisen jäsenvaltion kansalaisilta riittäväksi todisteeksi tässä suhteessa sen jäsenvaltion toimivaltaisen oikeus- tai hallintoviranomaisen, josta ulkomaan kansalainen on peräisin tai josta hän tulee, antama todistus, josta käy ilmi, että kyseiset edellytykset täyttyvät. Tällaisen todistuksen tulee liittyä niihin erityisiin seikkoihin, joita vastaanottava maa pitää asiaan vaikuttavina. 3. Jos se jäsenvaltio, josta ulkomaan kansalainen on peräisin tai josta hän tulee, ei anna 1 kohdassa tarkoitettua asiakirjaa tai 2 kohdassa tarkoitettua todistusta, josta hyvä maine tai se, ettei henkilö ole aikaisemmin ollut konkurssissa, käy ilmi, niiden sijasta voidaan antaa valaehtoinen ilmoitus - tai jollei valtiossa käytetä valaehtoista ilmoitusta, valan sijasta voidaan antaa juhlallinen vakuutus - jonka asianomainen antaa toimivaltaiselle oikeus- tai hallintoviranomaiselle tai tarvittaessa sen jäsenvaltion, josta henkilö on peräisin tai josta hän tulee, notaarille; mainitun viranomaisen tai notaarin on todistettava valaehtoinen ilmoitus tai juhlallisen vakuutuksen muodossa annettu ilmoitus oikeaksi. Ilmoitus siitä, että henkilö ei ole aikaisemmin ollut konkurssissa, voidaan mainitussa maassa antaa myös toimivaltaiselle ammatilliselle tai toimialayhteisön toimielimelle. 4. Poiketen siitä, mitä 1, 2 ja 3 kohdassa säädetään, jäsenvaltiolla on oikeus ISIC-ryhmiin 843 ja 859 kuuluvan pelitoiminnan aloittamisen osalta tehdä lopullinen arviointi kaikista asiaankuuluvista seikoista, edellyttäen, että arviointiperuste ei vaihtele sen mukaan, onko kyseessä tämän valtion kansalainen vai toisen jäsenvaltion kansalainen. 5. Edellä 1, 2 ja 3 kohdan mukaisesti annetut asiakirjat eivät niitä esitettäessä saa olla kolmea kuukautta vanhempia. 6. Jäsenvaltioiden on 12 artiklassa asetetussa määräajassa nimettävä ne viranomaiset ja toimielimet, jotka ovat toimivaltaisia antamaan tämän artiklan 1, 2 ja 3 kohdassa tarkoitettuja asiakirjoja, sekä ilmoitettava tästä välittömästi muille jäsenvaltioille ja komissiolle. 7. Jos vastaanottavassa jäsenvaltiossa vaaditaan todiste vakavaraisuudesta, tämän valtion on pidettävä toisen jäsenvaltion kansalaisen osalta sen jäsenvaltion pankkien, josta ulkomaan kansalainen on peräisin tai josta hän tulee, antamia todistuksia sen omalla alueella annettuja todistuksia vastaavina. 4 artikla Jäsenvaltioiden, joissa jonkin 1 artiklan 2 kohdassa tarkoitetun toiminnan aloittamiseksi tai sen harjoittamiseksi edellytetään tiettyä pätevyystodistusta, on huolehdittava, että jokainen tähän elinkeinoon hakeutuva edunsaaja saa tiedot sen elinkeinon harjoittamista koskevista säännöksistä, jota hän aikoo harjoittaa, ennen kuin hän sijoittautuu tai alkaa harjoittaa toimintaa väliaikaisesti. 5 artikla 1. Jos liitteessä luetellun ja jäljempänä mainitun toiminnan aloittamiseksi tai sen harjoittamiseksi jäsenvaltiossa: >TAULUKON PAIKKA> edellytetään yleisiä, kaupallisia tai ammatillisia tietoja ja taitoja, tulee tämän jäsenvaltion hyväksyä riittäväksi näytöksi tällaisista tiedoista ja taidoista, että kyseistä toimintaa on harjoitettu toisessa jäsenvaltiossa jokin seuraavista ajanjaksoista: a) kuusi peräkkäistä vuotta joko itsenäisesti tai yrityksen johtajana, b) kolme peräkkäistä vuotta joko itsenäisesti tai yrityksen johtajana, jos edunsaaja osoittaa saaneensa kyseiseen ammattiin vähintään kolmivuotisen aikaisemman koulutuksen, josta todisteena on valtion hyväksymä tutkintotodistus tai todistus, jonka toimivaltainen ammatillinen tai toimialayhteisön toimielin katsoo täysin täyttävän sille asettamansa vaatimukset, c) kolme peräkkäistä vuotta itsenäisesti, jos edunsaaja osoittaa harjoittaneensa kyseistä ammattia ainakin viisi vuotta muutoin kuin itsenäisesti, tai d) viisi peräkkäistä vuotta yrityksen johtajana, joista vähintään kolme vuotta teknisissä tehtävissä vastuullisena vähintään yhdestä yrityksen osastosta, jos edunsaaja osoittaa saaneensa kyseiseen ammattiin vähintään kolmivuotisen aikaisemman koulutuksen, josta on todisteena valtion hyväksymä tutkintotodistus tai todistus, jonka toimivaltainen ammatillinen tai toimialayhteisön toimielin katsoo täysin täyttävän sille asettamansa vaatimukset. 2. Edellä 1 kohdan a ja c alakohdassa tarkoitetuissa tapauksissa toiminnan harjoittamisen päättymisestä ei ole saanut kulua enempää kuin kymmenen vuotta ennen 9 artiklassa säädetyn hakemuksen jättöpäivää. Mikäli jäsenvaltiossa on kuitenkin säädetty omia kansalaisia koskeva lyhyempi määräaika, voidaan tätä määräaikaa soveltaa myös edunsaajiin. 6 artikla Edellä 5 artiklaa sovellettaessa: 1. Jos jäsenvaltiossa jonkin 2 artiklan 1 kohdassa tarkoitetun toiminnan aloittamiseksi tai sen harjoittamiseksi edellytetään yleisiä, kaupallisia tai ammatillisia tietoja tai taitoja, kyseisen valtion on komission avustuksella tiedotettava muille jäsenvaltioille tälle ammatille ominaiset piirteet, 2. Sen maan, josta edunsaaja tulee, tähän tarkoitukseen nimeämän toimivaltaisen viranomaisen on todistettava edunsaajan varsinaisesti harjoittaman ammattitoiminnan laatu ja kesto. Todistukset laaditaan ottaen huomioon sen jäsenvaltion toimittama virallinen kuvaus kyseisestä ammatista, jossa edunsaaja aikoo harjoittaa kyseistä ammattia pysyvästi tai väliaikaisesti. 3. Vastaanottavan jäsenvaltion on myönnettävä lupa harjoittaa kyseistä toimintaa asianomaisen henkilön hakemuksesta edellyttäen, että toiminta, jota todistus koskee, vastaa 1 kohdan mukaisesti ilmoitettuja ammatille ominaisia piirteitä, ja edellyttäen, että tämän valtion kansallisissa säännöksissä asetetut kaikki muut vaatimukset tulevat täytetyiksi. 7 artikla 1. Jos jäsenvaltiossa jonkin 2 artiklan 1 kohdassa tarkoitetun toiminnan, jota ei ole mainittu 5 artiklassa, aloittamiseksi tai sen harjoittamiseksi edellytetään yleisiä, kaupallisia tai ammatillisia tietoja ja taitoja, tulee tämän jäsenvaltion hyväksyä riittäväksi näytöksi tällaisista tiedoista ja taidoista, että kyseistä toimintaa on harjoitettu toisessa jäsenvaltiossa jokin seuraavista ajanjaksoista: a) kolme peräkkäistä vuotta joko itsenäisesti tai yrityksen johtajana, b) kaksi peräkkäistä vuotta joko itsenäisesti tai yrityksen johtajana, jos edunsaaja osoittaa saaneensa kyseiseen ammattiin aikaisemman koulutuksen, josta todisteena on valtion hyväksymä todistus tai todistus, jonka toimivaltainen ammatillinen tai toimialayhteisön toimielin katsoo täysin täyttävän sille asettamansa vaatimukset, c) kaksi peräkkäistä vuotta itsenäisesti tai yrityksen johtajana, jos edunsaaja osoittaa harjoittaneensa kyseistä ammattia vähintään kolme vuotta muutoin kuin itsenäisesti, tai d) kolme peräkkäistä vuotta muutoin kuin itsenäisesti, jos edunsaaja osoittaa saaneensa kyseiseen ammattiin aikaisemman koulutuksen, josta on todistuksena valtion hyväksymä todistus tai todistus, jonka toimivaltainen ammatillinen tai toimialayhteisön toimielin katsoo täysin täyttävän sille asettamansa vaatimukset. Vastaanottava jäsenvaltio voi edellyttää muiden jäsenvaltioiden kansalaisilta, mikäli se edellyttää tätä myös omilta kansalaisiltaan, että kyseistä toimintaa on harjoitettu ja ammatillinen koulutus hankittu sillä toimialalla tai siihen liittyvällä toimialalla, jolla edunsaaja aikoo harjoittaa liiketoimintaa vastaanottavassa jäsenvaltiossa. 2. Edellä 1 kohdan a ja c alakohdassa tarkoitetuissa tapauksissa toiminnan harjoittamisen päättymisestä ei ole saanut kulua enempää kuin kymmenen vuotta ennen 9 artiklassa säädetyn hakemuksen jättöpäivää. Jos jäsenvaltiossa on kuitenkin säädetty omia kansalaisia koskeva lyhyempi määräaika, voidaan tätä määräaikaa soveltaa myös edunsaajiin. 3. ISIC-ryhmiin 843 ja 859 kuuluvan rahapelitoiminnan aloittamisen osalta, kolikkoautomaatteihin liittyvää toimintaa lukuun ottamatta, vastaanottavalla jäsenvaltiolla on 1 kohdasta poiketen oikeus tehdä lopullinen arviointi hakijoiden ammatillisista kyvyistä edellyttäen, että arviointiperusteet eivät vaihtele sen mukaan, ovatko kyseessä tämän maan kansalaiset vai toisen jäsenvaltion kansalaiset. 8 artikla Edellä 5 ja 7 artiklaa sovellettaessa henkilön on katsottava harjoittaneen toimintaa yrityksen johtajana, jos hän on harjoittanut tällaista toimintaa teollisessa tai kaupallisessa yrityksessä kyseessä olevalla toimialalla: a) yrityksen johtajana tai yrityksen sivuliikkeen johtajana; tai b) yrityksen omistajan tai johtajan sijaisena, jos tällaiseen tehtävään sisältyy omistajan tai johtajan vastuuseen verrattava vastuu; tai c) johtavassa asemassa silloin kun velvollisuudet ovat sellaisia, jotka tavallisesti kuuluvat kyseessä olevaan ammattiin ja jossa on vastuu ainakin yhdestä yrityksen osastosta. 9 artikla Edellä 5 artiklassa tai 7 artiklan 1 kohdassa tarkoitettujen edellytysten täyttäminen vahvistetaan sen jäsenvaltion toimivaltaisen viranomaisen tai toimielimen, josta asianomainen on peräisin tai josta hän tulee, antamilla todistuksilla, jotka kyseisen henkilön tulee toimittaa kyseisen toiminnan tai toiminnan harjoittamista varten tekemänsä toimilupahakemuksen tueksi vastaanottavassa valtiossa. 10 artikla Jäsenvaltioiden on 12 artiklassa säädetyssä määräajassa nimettävä ne viranomaiset ja toimielimet, jotka ovat toimivaltaisia antamaan 6 ja 9 artiklassa tarkoitettuja todistuksia, sekä ilmoitettava tästä välittömästi muille jäsenvaltioille ja komissiolle. 11 artikla Tämän direktiivin siirtymäsäännöksiä sovelletaan kunnes kyseiseen toimintaan ryhtymistä ja sen harjoittamista koskevien kansallisten säännösten yhteensovittamisesta annetut säännökset tulevat voimaan. 12 artikla Jäsenvaltioiden on saatettava tämän direktiivin noudattamisen edellyttämät toimenpiteet voimaan kahdentoista kuukauden kuluessa sen tiedoksi antamisesta ja ilmoitettava tästä viipymättä komissiolle. 13 artikla Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 14 artikla Tämä direktiivi on osoitettu kaikille jäsenvaltioille. Tehty Luxemburgissa 16 päivänä kesäkuuta 1975. Neuvoston puolesta Puheenjohtaja R. RYAN (1) EYVL N:o C 45, 10.5.1971, s. 12 (2) EYVL N:o C 93, 21.9.1971, s. 19 (3) EYVL N:o 2, 15.1.1962, s. 32/62 ja 36/62 (4) EYVL N:o L 194, 16.7.1973, s. 1 (5) EYVL N:o L 307, 18.11.1974, s. 1 (6) EYVL N:o L 257, 19.10.1968, s. 2 (7) EYVL N:o L 307, 18.11.1974, s. 1 ja 5 LIITE Toiminta, jota tarkoitetaan 2 artiklan 1 kohdassa >TAULUKON PAIKKA>